Lisa 2

RMK Hiiumaa metskonna ja

Hiiumaa Jahimeeste Selts lepingul

nr 3-1.38/2

/*Kuupäev vastavalt hilisemale digitaalallkirja kuupäevale/*

**KOKKULEPE RIIGIMAA JAHINDUSLIKU KASUTUSE LEPINGU MUUTMISEKS**

RMK ja jahipiirkonna kasutaja on kokku leppinud muuta RMK ja Hiiumaa Jahimeeste Seltsi Laasi jahtkonna riigimaa jahindusliku kasutuse lepingut nr **3-1.38/82** ja kehtestada leping uue muudetud terviktekstina alljärgnevalt:

**Riigimetsa Majandamise Keskus**, edaspidi **RMK,** keda esindab juhatuse liikme 23.03.2017. a käskkirja nr 1-5/80 „RMK metsaülematele volituste andmine töö korraldamiseks tööpiikonnas“ alusel RMK Hiiumaa metskonna metsaülem**,** ühelt poolt, ja jahipiirkonna kasutaja Hiiumaa Jahimeeste Seltsi Laasi jahipiirkonna, edaspidi **jahipiirkonna kasutaja**, keda esindab juhatuse liige Tiit Paulus ja juhatuse liige Märt Rajaveer /*esindusõiguse alus, ametinimetus, nimi*/, teiselt poolt,

sõlmisid riigimaa jahindusliku kasutuse lepingu, edaspidi **leping**, alljärgnevas:

**1. Lepingu objekt**

RMK annab jahipidamiseks Hiiumaa Jahimeeste Selts Laasi jahipiirkonna kasutusõiguse loaga määratud maa-alal kasutada jahipidamiseks sobivad RMK maaüksused, mille loetelu on käesoleva lepingu lisa 1.

**2. Lepingu tingimused jahipidamiseks**

2.1. RMK annab riigimetsa maaüksustel õiguse jahipidamise korraldamiseks jahipiirkonna kasutajale, kes on kohustatud jahipidamisel järgima RMK poolt antud kirjalikke juhiseid ning korraldusi.

2.2. RMK annab jahipiirkonna kasutajale loa pidada jahti suur- ja väikeulukitele, teha ulukihoolet ja püstitada jahindusrajatisi ning kasutada nende tegevuste ajal RMK metsateid

2.3. Jahipiirkonna kasutaja võib tabatud ulukite äraveoks riigimetsast kasutada mootorsõidukeid väljaspool metsateid. Sõidukeid tuleb kasutada nii, et neist ei tekiks kahju metsale ega muule omaniku varale. Kahju tekkimisel tuleb sellest koheselt teavitada RMK-d ja hüvitada kahju.

2.4. Jahipidamise korraldamise õigust riigimetsas ei saa jahipiirkonna kasutaja loovutada kolmandale juriidilisele osapoolele ilma RMK loata.

2.5. Jahipidamisega ega muu tegevusega ei tohi jahipiirkonna kasutaja kahjustada RMK kasutuses oleval maa-alal asuvat RMK vara ega luua takistusi tema vara kasutamiseks ja metsatööde tegemiseks, samuti muul viisil kahjustada RMK õigusi.

2.6. Jahipiirkonna kasutaja ei jäta metsa endast sobimatuid jälgi, võttes kaasa enda tekitatud olmeprügi ja muud looduses mittelagunevad jäätmed.

**3. Ulukikahjustused ja nende menetlemine**

3.1. Lepingus käsitletakse oluliste ulukikahjustustena metsauuendusala või puistu kahjustamist ulukite poolt, mille ulatuses jäävad täitmata keskkonnaministri määrusega „Metsa majandamise eeskiri“ kehtestatud metsakasvatuslikud miinimumeesmärgid:

3.1.1. Metsauuendusalal või noorendiku arenguklassis on elujõuliste harilike mändide arv langenud alla 1500 tk/ha kohta;

3.1.2. Metsauuendusalal või noorendiku arenguklassis on elujõuliste harilike kuuskede arv langenud alla 1000 tk/ha kohta;

3.1.3. Metsauuendusalal või noorendiku arenguklassis on metsa uuendamiseks sobivate elujõuliste puuliikide (segapuistu) puude koguarv langenud alla 1500 tk/ha kohta;

3.1.4. Alates latimetsa arenguklassist on esimese rinde elujõuliste puude rinnaspindala väiksem kui puistu esimese rinde rinnaspindala lubatud alammäär pärast harvendusraiet;

3.1.5. Kobraste poolt tekitatud üleujutused kuivendussüsteemides, millest on jahipiirkonna kasutajat teavitatud.

3.2. RMK-le käesoleva lepingu järgselt juurdetulnud maaüksuste kuivendussüsteemides, millele pole tagatud juurdepääs metsa- või põllumajandustraktoriga, kobraste poolt põhjustatud üleujutuste likvideerimiseks lepivad RMK ja jahipiirkonna kasutaja kokku ühistegevuses, kus RMK ülesandeks jääb metsakuivendussüsteemile juurdepääsu loomine (sh puittaimestiku likvideerimine mulletelt ja kraavikallastelt, lisaks setete ja kopratammide eemaldamine) ja jahipiirkonna kasutaja ülesandeks jääb kobraste poolt tekitatavate edasiste üleujutuste vältimine (sh kobraste väljapüük ja kopratammide likvideerimine). Muudel juhtudel kobraste poolt põhjustatud üleujutuste likvideerimiseks loob RMK jahipiirkonna kasutajale vajadusel juurdepääsu kopratammide lammutamiseks, eemaldades juurdepääsult puittaimestiku.

3.3. Olulisest ulukikahjustusest teavitab RMK jahipiirkonna kasutajat sellekohase kahju hindamise akti esitamisega ühe kuu jooksul ulukikahjustuse metsaregistrisse kandmisest arvates. Kahju hindamise aktis kavandatud tööde maksumuse[[1]](#footnote-1) tasumisega mittenõustumisest tuleb RMK-d teavitada kirjalikult ühe kuu jooksul kahju hindamise akti saamisest arvates. Samaaegselt mittenõustumisega lepitakse RMK-ga kokku aeg ja koht erimeelsuse lahendamiseks hiljemalt kahe nädala jooksul.

3.4. Kui pooled ei saavuta üksmeelt ja seejärel ei lepi kokku teisiti, hindab kahju kahe nädala jooksul kutsestandardite alusel antud kutsetunnistust omav metsanduse konsulent või metsakorraldaja. Konsulendi või metsakorraldaja valib jahipiirkonna kasutaja kooskõlastatult RMK-ga. Hindamisega seotud põhjendatud kulu kannab jahipiirkonna kasutaja. Kui ekspertiisiga selgub, et ulukikahjukahju ei kuulu hüvitamisele, kannab hindamisega seotud kulu RMK.

3.5. Mitme kahjustaja koosmõjul (sh kui üheks kahjustajaks on jahiuluk) tekkinud olulise metsakahjustuse korral arvestatakse kogukahjust ulukikahjustuse osa.

3.6. Oluliste ulukikahjustuste tõttu metsakasvatuslike eesmärkide täitmiseks RMK poolt kahjude hindamise aktide alusel tehtud täiendavate kulutuste arvestuslik maksumus kalendriaastas arvutatakse kokku jahipiirkondade kaupa iga aasta 31. detsembriks. Jahipiirkonna kasutaja hüvitab oluliste ulukikahjustuste likvideerimise maksumuse hiljemalt järgneva jahindusaasta alguseks RMK arve alusel, mis esitatakse jahipiirkonna kasutajale jaanuarikuu lõpuks.

3.7. Alternatiivina olulise ulukikahjustuste likvideerimise eest esitatud arve maksmisele võivad RMK ja jahipiirkonna kasutaja ühe kuu jooksul kahju hindamise akti esitamisest arvates kokku leppida koostöös olulise ulukikahjustuse likvideerimisele jahipiirkonna kasutaja kaasamiseks järgneva jahindusaasta jooksul.

3.8. Kui jahipiirkonna kasutaja poolt hüvitatud olulise ulukikahjuga eraldisel on teistkordselt tekkinud uus oluline ulukikahju, siis jahipiirkonna kasutajale teistkordse kahjustuse eest kahju hindamise akti ei koostata ja arvet ei esitata.

3.9. Peapuuliigi eesmärgina haab looduslikule uuendusele jäetud eraldisel olulise ulukikahjustuse tekkimisel koostatakse kahju hindamise akt kahjustuse likvideerimiseks peapuuliigi eesmärki muutmata. Kahju hindamise akt sisaldab kahjustatud alal vajadusel vaid puude raiet ja nende koristust.

3.10. RMK-l on kohustus kirjalikult jahipidamine keelata ja lepingu täitmine peatada, kui jahipiirkonna kasutaja ei tasu jahihooaja alguseks eelmisel kalendriaastal tekkinud oluliste ulukikahjustuste likvideerimise hüvitamiseks esitatud arvet või RMK ei ole saavutanud jahipiirkonna kasutajaga kokkulepet oluliste ulukikahjustuste likvideerimiseks, või on jahipiirkonna kasutaja jätnud kokkulepitu oluliste ulukikahjustuste likvideerimiseks täitmata.

3.11. Jahipidamiskeelu põhjustanud kohustuste täitmisel jahipiirkonna kasutaja poolt taastab RMK käesoleva lepingu täies mahus. Jahipidamiskeelu ajal tekkinud olulisi ulukikahjustusi arvestatakse ja käsitletakse vastavalt käesolevale lepingule.

**4. Muud tingimused**

4.1. Jahipiirkonna kasutaja on kohustatud riigimetsa kavandatavad ning lepingu sõlmimise ajal olemasolevad jahindusrajatised ning nende asukohad (soolakud, ulukite söötmiskohad, maapinnaga püsivalt ühendatud jahikantslid ja kõrgistmed) kooskõlastama RMK-ga.

4.2. RMK-l on õigus nõuda jahipiirkonna kasutajalt amortiseerunud või ebaseadusliku jahindusrajatise likvideerimist, samuti metsakasvatuslikest või looduskaitselistest piirangutest tulenevalt jahindusrajatiste teisaldamist RMK poolt antud mõistliku tähtaja jooksul.

4.3. Käesoleva lepingu lõppemisel või ülesütlemisel on jahipiirkonna kasutajal õigus enda püstitatud jahindusrajatised teisaldada või lammutada käesoleva lepingu kehtivuse viimaseks päevaks.

4.4. Jahipiirkonna kasutaja võib taotleda RMK-lt ulukihoolde eesmärgil luba üksikute puude (haabade) langetamiseks. Jahipiirkonna kasutaja poolt ulukikahjustusi ennetavate muude meetmete (repellendid) rakendamise ettepanekud kooskõlastatakse RMK-ga, arvestades RMK poolt selleks kavandatud kulusid.

4.5. Jahipiirkonna kasutaja võib taotleda RMK-lt läbirääkimistega pakkumise korraldamist ulukihooldeks sobilike põllumaade rendilevõtmiseks.

**5. Teavitamiskohustus**

5.1. RMK teavitab eelnevalt e-posti teel jahipiirkonna kasutajat RMK poolt korraldatavatest üritustest riigimetsas (õppepäev, -matk, puhkekoha kasutus jms), mis võib takistada või välistada sel ajaperioodil antud kohas jahipidamist.

5.2. Jahipiirkonna kasutaja teavitab eelnevalt e-posti teel RMK-d eelolevast suurest ajujahist, mis võib jahipiirkonna kasutaja hinnangul tekitada ohuolukordi tavapärasel riigimetsa kasutusel.

5.3. RMK esitab e-posti teel jahipiirkonna kasutajale:

5.3.1. 1. märtsiks puistute, kus on tekkinud või võivad tekkida olulised ulukikahjustused, nimekirja (kvartal, eraldus, kahjustaja jm andmed);

5.3.2. jooksvalt info kobraste poolt tekitatud uute üleujutusalade kohta ning korralduse nende likvideerimiseks;

5.3.3. jahipiirkonna nõudel 1. maiks jooksva aasta metsakultuuride rajamise plaani jahipiirkonnas.

5.4. RMK poolt raietööde läbiviimiseks esitatud metsateatised eraldiste lõikes on leitavad avalikust metsaregistrist.

5.5. Jahipiirkonna kasutaja esitab RMK-le:

5.5.1. kooskõlastamiseks uute planeeritavate jahindusrajatiste asukohad;

5.5.2. teatised üleujutusalade või oluliste ulukikahjude likvideerimisest.

**6. Lepingu kehtivus**

6.1. Käesolev leping jõustub selle allakirjutamisel ja on sõlmitud tähtajatult tingimusel, et jahipiirkonna kasutaja omab antud jahipiirkonna kehtivat kasutusõiguse luba.

6.2. RMK-l on õigus leping ühepoolselt etteteatamiseta üles öelda ja keelata jahipiirkonna jahinduslik kasutamine, kui jahipiirkonna kasutaja korduvalt rikub lepingu tingimusi või korduvalt ei täida RMK poolt kehtestatud juhiseid või korraldusi, mis põhjustab RMK usalduse kaotuse jahipiirkonna kasutaja suhtes.

6.3. Üle 60 päeva kehtinud jahipidamiskeeld lõpetab käesoleva lepingu erakorraliselt.

6.4. Leping lõpeb jahipiirkonna kasutaja jahipiirkonna kasutusõiguse loa kehtetuks tunnistamisega.

6.5. Käesoleva lepingu võib jahipiirkonna kasutaja üles öelda, teavitades sellest RMK-d kirjalikult 60 päeva ette.

6.6. Lepingu muudatused jõustuvad, kui need on alla kirjutatud poolte poolt.

**7. Lõppsätted**

7.1. Poolte vahel vastavalt õigusaktidele või lepingule edastatavad korraldused või teated tuleb edastada lepingus näidatud kontaktandmetel. Kontaktandmete muutumise korral loetakse korraldused või teated edastatuks ka juhul, kui need on edastatud kontaktandmetel, mis on näidatud lepingus, kui pool ei ole teist poolt teavitanud kirjalikult oma kontaktandmete muutumisest.

Poolte volitatud esindajad käesoleva kokkuleppe täitmisel:

7.1.1. RMK esindaja: Hiiumaa metskonna metsaülem Lembit Lühi

7.1.2. Jahipiirkonna kasutaja esindaja: Juhatuse liige Märt Rajaveer

7.2. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.

7.3. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus kostja elu- või asukohajärgses kohtus.

7.4. Leping on sõlmitud kahes identses võrdset juriidilist jõudu omavas eksemplaris, millest kumbki pool saab ühe eksemplari.

Poolte andmed ja allkirjad

KASUTUSSE ANDJA KASUTAJA

RMK

Riigimetsa Majandamise Keskus Hiiumaa Jahimeeste Selts (Laasi jahipiirkond)

Registrikood: 70004459 Registrikood 80049859

Toompuiestee 24, Tallinn 10149 Väike-Tiigi 8, Kärdla, 92411 Hiiu maakond

RMK Hiiumaa metskond Tel nr 463 1021

Väike-Tiigi 8, Kärdla, 92411 Hiiu maakond e-post hiiu.jahindus@gmail.com

Tel nr 676 7996

e-post hiiumaa@rmk.ee

Poolte esindajate allkirjad:

/allkirjastatud digitaalselt/ / allkirjastatud digitaalselt/ /

Lembit Lühi Tiit Paulus Märt Rajaveer

Metsaülem Juhatuse liige Juhatuse liige

|  |  |  |  |  |  |
| --- | --- | --- | --- | --- | --- |
|  |  |  |  |  | Lisa 1 |
|  | | | |  |  |
|  | | | |  |  |

1. Olulise ulukikahjustuse likvideerimise maksumuse hindamiseks kasutatakse RMK poolt vastavate tööde eelarvestamisel kasutatavaid normatiive (maapinna ettevalmistamise kulu, istutatavate taimede tükiarv pindalaühiku kohta, taimede maksumus, istutuskulu jmt) [↑](#footnote-ref-1)